**Számviteli politika**

**melléklete**

**SELEJTEZÉSI SZABÁLYZATA**

Szervezet neve: Székesfehérvári Tudományos és Innovációs Park Nonprofit Kft.

Címe: 1034 Budapest, Bécsi út 96/B.

Adószáma: 32104237-2-41

Képviseletre jogosult személy(ek) neve: Lehrner Lóránt ügyvezető ig

Jelen szabályzatban nem szabályozott kérdésekben a számviteli törvény és a kapcsolódó jogszabályok vonatkozó előírásai szerint kell eljárni. Felülvizsgálata és karbantartása a jogszabályi változások függvényében, de legalább évente történik.

A szabályzat változásai esetén a módosuló előírásokhoz kapcsolódóan lábjegyzetben kerül jelölésre azok hatályosságának időtartama azzal, hogy a hatályon kívül helyezett rendelkezéseket is tartalmazza az egységes szerkezetű szabályzat ~~áthúzással~~ jelölve.

Hatályos:

Budapest, 2023. 01.01.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ügyvezető

# A selejtezés általános tudnivalói

Mind a társasági törvény, mind a számviteli törvény hangsúlyozza a társasági vagyonért való felelősséget.

Annak érdekében, hogy a szervezetek vezetői az e téren rájuk rótt felelősséget vállalhassák, célszerű, hogy igen precízen szabályozzák az általuk vezetett szervezetnél.

* a felesleges vagyontárgyak folyamatos feltárásának rendjét,
* a feleslegessé válás ismérveit, általános feltételeit,
* a feltárt eszközök elkülönítésének, tárolásának és nyilvántartásának rendjét,
* az értékesítés lehetséges módját,
* a hasznosítási és selejtezési eljárás lefolytatásáért és ellenőrzéséért felelős személyek jogait és feladatait,
* a hasznosítási eljárás lefolytatásának, nyilvántartásának módját, tekintettel arra, hogy a hasznosítás érdekében minden ésszerű intézkedést meg kell tenni, valamint arra is, hogy a selejtezés nem jelent fizikai megsemmisítést vagy használatra alkalmatlanná tételt,
* a hasznosítással összefüggő értékelést, valamint
* a hasznosítás és selejtezés pénzügyi elszámolásának módját.

A felesleges vagyontárgyak csoportosítása:

* immateriális javak,
* tárgyi eszközök,
* anyagok,
* áruk,
* saját termelésű készletek.

A hasznosítás során szükséges tennivalók:

* hasznosítandó eszközök feltárása,
* elkülönítés (raktárban),
* a hasznosítandó eszközök jegyzékbe foglalása,
* a hasznosítás engedélyezése,
* felajánlás más gazdálkodóknak,
* értékesítési ár meghatározása,
* hirdetés,
* értékesítés.

A selejtezés során ellátandó feladatok:

* a selejtes eszközök feltárása,
* elkülönítés (raktárban),
* a selejtes készletek jegyzékbe foglalása,
* selejtezés engedélyezése,
* selejtezés lefolytatása,
* hasznos anyag és hulladék hasznosítása,
* megsemmisítés.

# A felesleges vagyontárgyak feltárása, hasznosítása

A feleslegessé válás ismérvei: feleslegesnek minősül egy eszköz, ha azt a hasznosítással és selejtezéssel megbízott munkatárs, vagy bizottság megfelelő előterjesztése alapján a gazdálkodó vezetője annak nyilvánítja.

Helyes évente legalább egyszer elvégezni a készletek minősítését, azaz megállapítandó:

* mely eszközök váltak feleslegessé,
* melyek váltak értékesíthetetlenné.

A feleslegessé vált vagyontárgyak feltárása folyamatos munka. A rendelet előírása szerint a felesleges eszközök és készletek feltárása, hasznosítása, illetve selejtezése a gazdálkodó szervezet hatáskörébe tartozik.

A felesleges készletek feltárása másképen történik:

* használatban lévő eszközöknél
* raktárban lévő eszközöknél

Használatban lévő eszközöknél:

Az eszközöket használó egységek lehetőleg írásban jelentsék be a területükön lévő felesleges tárgyi eszközöket, anyagokat. A készletek őrzésével megbízott szervezet vagy dolgozó a felajánlott eszközök átvételéről és elszállításáról gondoskodjék. Azokat elkülönítve célszerű raktárra venni, különös tekintettel azokra az eszközökre, amelyek még használhatók, de a korábbi időszakban költségként már elszámolták azokat.

Raktárban lévő eszközöknél:

Általában a társaságnál e feladattal megbízott dolgozó kötelessége évente, de legalább a leltározást megelőzően felmérni a kezelésében lévő felesleges és selejtes eszközöket, készleteket.

A cégen belül nem hasznosítható, felesleges vagyontárgyak hasznosítására javaslatot kell összeállítani. A javaslatnak ki kell térnie a hasznosítás módjára, amely történhet:

* eladással, immobilkészlet-jegyzék alapján,
* leértékelt áron való értékesítéssel,
* versenytárgyalással történő értékesítéssel,
* átadással,
* leértékeléssel és készletben tartással,
* bérbeadással,
* a cégen belüli átcsoportosítással.
	1. **Eladás**

Eladásnál a felesleges vagyontárgy térítés ellenében, meghatározott feltétel mellett értékesíthető, a cég által kiválasztott körben. A térítés mértékében, az átadás időpontjában, a fizetési módban és határidőben - a pénzforgalmi előírások keretén belül - a felek állapodnak meg.

Általános szempont: az eladási ár a hulladékárnál magasabb kell, hogy legyen.

A felesleges vagyontárgyak hasznosításának módját és az eladási árat mindig a cég vezetője hagyja jóvá. Értékesítés csak azonnali készpénzfizetés ellenében törtéhet, az eladásról számlát kell kiállítani és a vagyontárgy csak a kifizetett számla ellenében, szállítólevéllel adható át.

* 1. **Leértékelt áron való értékesítés**

A cég számára megfelelő áron történő értékesítés esetén a felesleges vagyontárgyak leértékelt áron is értékesíthetők, ehhez a cég vezetőjének engedélye szükséges.

Az értékesítésről számlát kell kiállítani, amelyből 1-1 példány

- a vevő,

- a könyvelő,

- a pénztáros,

- a selejtezési bizottság példánya.

* 1. **Átadás térítésmentesen**

Az átadásról készült jegyzőkönyv eredeti példánya a cégnél marad,

- egy másolati példány az átvevőé,

- egy másolati példány a felesleges készletekre vonatkozó jelentés melléklete.

* 1. **Bérbeadás**

A gazdálkodó szervezetek a felesleges eszközeiket bérbe adhatják. A gazdálkodók a vagyontárgyak átadásának időtartamában és a használati díj mértékében szabadon állapodhatnak meg. A bérbevevő a fizetett használati díj összegét költségként, a bérbe adó a kapott használati díj összegét árbevételként számolja el.

A bérletről bérleti szerződést kell kötni, a bérleti díjat úgy kell megállapítani, hogy az fedezze a gazdálkodó szervezet költségeit. A bérbe adott vagyontárgyak a cég eszközállományából nem törölhetők. Ezen tárgyak értékcsökkenésének kiszámításáról, elszámolásáról és nyilvántartásáról a bérbe adó cég a könyvelésében köteles gondoskodni.

* 1. **Versenytárgyalás**

A gazdálkodó az eladni kívánt felesleges vagyontárgyakat adott esetben meghirdetni köteles. A hirdetés feladására vonatkozó bizonylatokat a számviteli bizonylatokhoz hasonlóan kell megőrizni. A hirdetést követő 30 nap után, nyilvános versenytárgyalás útján lehet értékesíteni a felesleges vagyontárgyakat. Az eladási irányárat szakemberek véleményének figyelembevételével kell meghatározni. Az értékesítés számlázási kötelezettség alá esik.

# Leértékelési és selejtezési eljárás

Az eszközöket általában akkor helyes selejtezni,

* ha azokat a szabályos módon feleslegesnek nyilvánították, de az értékesítési kísérlet nem járt eredménnyel,
* ha azok rendeltetésszerű használatra alkalmatlanná váltak, vagyis kimerítik a selejt fogalmát,
* ha a tárgyi eszközök rendeltetésszerű használat során elhasználódtak,
* káresemény során váltak selejtté.

A selejtezés nem jelent fizikai megsemmisítést, - kivéve a kötelezővé tett eseteket.

A legtöbb gazdálkodónál általában évente egyszer selejteznek, de a leltározást megelőzően helyes kötelezően előírni az e célból elkülönített, összegyűjtött eszközök selejtezését.

A selejtezés végrehajtását bizonylaton kell rögzíteni és a selejtezések lebonyolítása során a következő feladatokat kell sorra venni:

* 1. **Selejtes eszköz bejelentése**

Az eszközöket használó egységek jelezzék, ha a területükön selejtes eszközt tárolnak.

* 1. **Elkülönítés raktárban**

A leadott selejtezendő eszközöket, ha lehetséges, szállítsák külön raktárba. Kisebb szervezeteknél raktáron belül elkülönítve, ha nincs raktár "selejtezendő" megjelöléssel helyes tárolni azokat.

* 1. **Selejtezendő eszközök jegyzékbe foglalása**

A készletek őrzéséért felelős egység, vagy dolgozó készítse el a selejtezendő eszközök listáját.

* 1. **Selejtezési jegyzőkönyv elkészítése**

Az összeállított jegyzékek alapján a selejtezésért felelős dolgozó, vagy bizottság, miután megszemlélte a selejtezendő eszközöket, elkészíti a selejtezési jegyzőkönyvet, majd aláírásával igazolja az abban lévő adatok tartalmi, számszaki és számviteli helyességét.

A selejtezési jegyzőkönyveket külön kell elkészíteni, eszközfajtánkként.

Az eszközök és a készletek jellegéből, a nyilvántartás különbségéből fakadóan megkülönböztetjük a tárgyi eszközök és a készletek selejtezési jegyzőkönyvét. Immateriális javak jegyzőkönyve azonos lehet a tárgyi eszközök jegyzőkönyvével.

Tárgyi eszköz selejtezési jegyzőkönyve: a jegyzőkönyv a selejtezéssel kapcsolatos tárgyi eszköz állományváltozás bizonylata is, amely

* a társasági tulajdon védelmének biztosítása érdekében az ellenőrzéshez és
* a selejtezés könyvviteli elszámolásához szükséges adatok feljegyzésére is alkalmas.

Készlet selejtezési jegyzőkönyv: a készletek selejtezésénél és leértékelésénél rendszeresített nyomtatvány. A jegyzőkönyvben az eljárás lefolytatására kijelölt dolgozók vagy bizottság végleges javaslatát kell összefoglalni, melyet aláírásukkal hitelesítenek.

A jegyzőkönyv alkalmas legyen:

* a társasági vagyon védelmének biztosítása érdekében szükséges ellenőrzéshez, valamint
* a selejtezés és leértékelés könyvviteli elszámolásához.
	1. **A selejtezés engedélyezése**

Az illetékes dolgozók vagy bizottság javaslata alapján a szervezet vezetője dönt az eszközök selejtezéséről, illetve engedélyezi azt.

* 1. **Haszonanyag és hulladék raktárra vétele**

A selejtezett vagyontárgyakból kibontott anyagokat és a selejtezés lebonyolítása során keletkezett egyéb értékesíthető hulladékokat

* raktárra kell vételezni a selejtezési jegyzőkönyvre hivatkozva,
* a haszonanyagokra, hulladék anyagokra érvényes, a számviteli törvényben előírt forgalmi áron.
	1. **Haszonanyag és hulladék hasznosítása, értékesítése**

A kiselejtezett eszközökből nyert haszonanyag, hulladék hasznosítását a szervezeten belül vagy kívül meg kell kísérelni. Ha ez nem lehetséges, úgy az adott eszközt meg kell semmisíteni.

A hulladék értékesítésekor a szállítólevélen és a számlán minden esetben fel kell tüntetni a selejtezési jegyzőkönyv számát.

* 1. **Megsemmisítés**

Azokat a kiselejtezett vagyontárgyakat, amelyeket sem haszon-, sem hulladék anyagként, sem más módon hasznosítani nem lehet vagy nem szabad meg kell semmisíteni.

A megsemmisítésről jegyzőkönyvet kell felvenni.

A megsemmisítés az anyag jellegétől függően, meghatározott technikai eljárással történik. Az eljárás során a tulajdonvédelmi, az egészségügyi, a környezetvédelmi, illetve a balesetelhárítási szabályokat be kell tartani.

# A hasznosítás és selejtezés pénzügyi számviteli elszámolása

A leírtak alapján lebonyolított hasznosítások és selejtezések eredménye a gazdálkodó számvitelében meg kell jelenjen.

A számviteli törvény értelmében a gazdálkodók számot kell adjanak a beszámolási időszakban feltárt felesleges vagyontárgyak hasznosításáról és selejtezéséről, a hiányzó vagy megsemmisült vagyontárgyak értékéről, immateriális javak, tárgyi eszközök, valamint készletek bontásában.

A hasznosítási és selejtezési eljárás eredményeként kapott összegek könyvelésénél, valamint az értékesített eszközök állományából való kivezetésnél a számviteli törvény előírásait kell alkalmazni.

# Hasznosítási és selejtezési bizottság

Hasznosítás, selejtezés során helyes, ha a gazdálkodó a hasznosításban, selejtezésben eljáró dolgozók, bizottsági tagok részére névre szóló írásos megbízólevelet ad.

A létrehozott hasznosítási és selejtezési bizottságnak a hasznosítandó és selejtezendő eszközökkel kapcsolatban a következő feladatokat kell ellátnia:

* a hasznosítási és selejtezési alapdokumentációk komplettségének ellenőrzése,
* az eszközök értékének a nyilvántartásokkal való egyeztetése,
* a hasznosításra és selejtezésre vonatkozó számítások elvégzése,
* a hasznosítandó és selejtezendő eszközök helyszíni szemléje,
* a helyszíni szemle alapján a hasznosítási és selejtezési jegyzőkönyvek elkészítése,
* a hasznosítási és selejtezési jegyzőkönyvek sorszámozása,
* a várható hulladékmegtérülés súlyának és értékének megjelölése,
* a jóváhagyott jegyzőkönyv alapján a számviteli elszámolás és a hulladék beszolgáltatás
* ellenőrzése,
* a selejtezés elszámolása és jelentés.

………………………..

 Gazdálkodó

#### J E G Y Z Ő K Ö N Y V

**tárgyi eszközök selejtezéséről**

Készült …..... év ..................... hó .......... napján a.............................……………...........................

 ................................................................................................. raktárában (hivatali helyiségében).

Jelen vannak:

selejtezési bizottság részéről (név, beosztás):

............................................................. .....................................................

............................................................. .....................................................

felügyeleti szerv részéről (név, beosztás):

............................................................. .....................................................

............................................................. .....................................................

A selejtezési bizottság (továbbiakban: bizottság) megállapítja, hogy a jelen eljárás keretében végrehajtandó selejtezés engedélyezése........................……………………………..........................

hatáskörébe tartozik.

A bizottság megtekintette a selejtezésre előkészített tárgyi eszközöket. Megvizsgálta a selejtté válásuk okait, és a hasznosítási eljárás eredményét. Megállapította, hogy a megvizsgált tárgyi eszközök üzemeltetésre alkalmatlanok, felújításuk, használatuk gazdaságtalan stb., ezért selejtezésük indokolt.

Fentiek alapján a bizottság az 1. sz. mellékletként elkészített jegyzékekben felsorolt tárgyi eszközök selejtezését javasolja.

A selejtezésre javasolt tárgyi eszközök

bruttó értéke (összesen) ...................................... Ft,

összevont nettó értéke .......................................Ft.

A bizottság tagjai felelősségük tudatában kijelentik, hogy az általuk megvizsgált selejtezésre javasolt tárgyi eszközök megegyeznek a mellékelt jegyzékeken feltüntetett tárgyi eszközökkel. A bizottság a selejtezési eljárás során tételesen ellenőrizte a tárgyi eszközök és tartozékok hiánytalan meglétét.

A bizottság megállapította, hogy a selejtezésre javasolt tárgyi eszközökből a 2. sz. mellékletben felsorolt alkotórészek, tartozékok stb. – haszon-, illetve hulladékanyagként – hasznosíthatók.

Javasolja ezek kiszerelését és hasznosításukkal kapcsolatos intézkedések (raktárra vétel, értékesítés) megtételét.

A selejtezett tárgyi eszközök hulladékanyagának, haszonanyagának raktárra vételéért, értékesítéséért, megsemmisítéséért ………………………………………………………………….. a felelős.

Aláírások: …..............................................................................................................................

A selejtezési jegyzőkönyvben foglaltakkal egyetértek, a tárgyi eszközök selejtezését, illetve megsemmisítését jóváhagyom.

Elrendelem a selejtezett tárgyi eszközök állományból történő kinevezését, továbbá a hasznosítható eszközök hasznosításával kapcsolatos intézkedések (értékesítés, készletként raktárra vétel) végrehajtását.

Kelt: ….................................................................

………………………..

 Gazdálkodó

1.sz. melléklet

#### SELEJTEZETT TÁRGYI ESZKÖZÖK

#### JEGYZÉKE

Nyilvántart. Megnevezés Bruttó érték Nettó érték Selejtté válás Hasznosítás

 szám Ft Ft oka módja

 Összesen:

Kelt: ….................................................................

Aláírások: …..............................................................................................................................

………………………..

 Gazdálkodó

2.sz.melléklet

TÁRGYI ESZKÖZÖK SELEJTEZÉSÉBŐL

VISSZANYERT ANYAGOK JEGYZÉKE

Tárgyi eszköz Hasznosítás módja A selejtezésből visszanyert anyagok

Megnevezése Megnevezése Mennyisége Egységára Értéke Ft

 Összesen:

Kelt: ….................................................................

Aláírások: …..............................................................................................................................

………………………..

 Gazdálkodó

**Jegyzőkönyv**

**készletek selejtezéséről, leértékeléséről**

Készült: ….... év .............. hó .... napján a ....………………...........................................................

................................................................................................... raktárában (hivatali helyiségében).

Jelen vannak:

Selejtezési bizottság részéről (név, beosztás):

.................................................. .......................................................

.................................................. .......................................................

.................................................. .......................................................

.................................................. .......................................................

Felügyeleti szerv részéről (név, beosztás):

.................................................. .......................................................

.................................................. .......................................................

A selejtezési bizottság (továbbiakban: bizottság) megállapítja, hogy jelen eljárás keretében végrehajtandó selejtezés/leértékelés engedélyezése ................................……… hatáskörbe tartozik.

A bizottság megtekintette az előkészített készleteket, megvizsgálta selejtezésük/leértékelésük indokoltságát.

A bizottság az

1. sz. mellékletben felsorolt készletek selejtezését, a

2. sz. mellékletben felsorolt készletek leértékelését és a

 3. sz. mellékletben felsorolt készletek hulladékkénti kezelését javasolja.

A szükséges intézkedések megtételéért (raktárra vétel, értékesítés, megsemmisítés) ……………………………………………………………………………………………. felelős.

Aláírások: .................................................................................................................................

A selejtezési jegyzőkönyvben foglaltakkal egyetértek, az abban felsorolt készletek selejtezését/leértékelését, illetve megsemmisítését jóváhagyom.

Elrendelem a változások nyilvántartásokon történő keresztülvezetését, valamint a selejtezésből hasznosítható készletek hasznosításának végrehajtását.

Kelt: ..........................................................................

 ....................................................

………………………..

 Gazdálkodó

1.sz. melléklet

#### SELEJTEZETT KÉSZLETEK

#### JEGYZÉKE

Nyilvántart. Megnevezés Mennyiség Egységár Érték Selejtté válás Hasznosítás

 szám Ft oka módja

 Összesen:

Kelt: ….................................................................

Aláírások: …..............................................................................................................................

………………………..

 Gazdálkodó

2.sz.melléklet

#### LEÉRTÉKELT KÉSZLETEK

#### JEGYZÉKE

Nyilvántart. Megnevezés Mennyiség Nyilvántartási Leértékelt Különbség

 szám Egységár Érték Ft Egységár Érték Ft Ft

 Összesen:

Kelt: ….................................................................

Aláírások: …..............................................................................................................................

………………………..

 Gazdálkodó

3.sz. melléklet

**A KÉSZLETEK SELEJTEZÉSÉBŐL**

**VISSZANYERT HULLADÉKANYAGOK**

Hasznosítás módja A visszanyert anyagok

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Megnevezése Mennyisége Egységára Értéke Ft

 Összesen:

Kelt: ….................................................................

Aláírások: …..............................................................................................................................

………………………..

 Gazdálkodó

#### MEGSEMMISÍTÉSI JEGYZŐKÖNYV

A jelen jegyzőkönyvet aláírók felelősségük tudatában kijelentik, hogy a jóváhagyott Selejtezési jegyzőkönyvben szereplő, alábbi eszközöket, amelyeket sem haszonanyagként, sem hulladékanyagként felhasználni, sem más módon hasznosítani vagy értékesíteni nem lehet, vagy nem szabad, jelenlétükben megsemmisítették a tűzrendészeti és egészségügyi hatósági előírásoknak megfelelően:

 Megnevezés Mennyiség Egységár Érték Megsemmisítés

 Ft módja

 Összesen:

Kelt: .......................................................................

Megsemmisítette: ....................................………………………..................................................

##### HITELESÍTŐ ALÁÍRÁSOK

............................................................. ..................................................

............................................................. ..................................................

............................................................. ..................................................